บาทเปิด 36.00 คาดแกว่งแคบ
เงินบาทเปิด 36.00 คาดแกว่งแคบ ปริมาณซื้อขายเบาบาง รอผล FOMC สัปดาห์หน้า
11 ธ.ค. 2558

เงินบาทเปิด 36.00 คาดแกว่งแคบ ปริมาณซื้อขายเบาบาง รอผล FOMC สัปดาห์หน้า
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.00 บาท/ดอลลาร์ อ่อนค่าจากช่วงเย็นวันพุธที่ระดับ 35.96 บาท/ดอลลาร์ เคลื่อนไหวในทิศทางเดียวกับภูมิภาค หลังดอลลาร์แข็งค่าตามปัจจัยเศรษฐกิจของตลาดโลก
"เงินบาทอ่อนค่าจากเย็นวันพุธตามปัจจัยของตลาดโลกที่ทำให้ดอลลาร์แข็งค่าเมื่อเทียบกับสกุลเงินหลัก" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบระหว่าง 35.90-36.10 บาท/ดอลลาร์
"ทิศทางเงินบาทวันนี้น่าจะแกว่งตัวในกรอบ ธุรกรรมคงมีไม่มาก รอผลประชุม FOMC สัปดาห์หน้า" นักบริหารเงิน กล่าว